KTAMเสนอขายตราสารหนี้3เดือนชูยิลด์1.90%ขาย29เม.ย.-8 พ.ค.
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า บริษัทเปิดจำหน่ายรอบใหม่ ( Roll Over )2 กองทุนตราสารหนี้ในประเทศ ได้แก่ กองทุนเปิดกรุงไทยสมาร์ทอินเวส 3 เดือน 2 ( KTSIV3M2 ) เสนอขาย วันที่ 29 เมษายน - 8 พฤษภาคม 2558 อายุ 3 เดือน เน้นลงทุนในตราสารหนี้ภาคเอกชน ประมาณ 70% ของมูลค่าทรัพย์สินสุทธิของกองทุน ซึ่งประกอบด้วย บมจ.เอเซียเสริมกิจ บจ. บีเอสแอล ลีสซิ่ง บมจ.บัตรกรุงไทย บมจ.แสนสิริ บมจ.ราชธานีลิสซิ่ง บมจ.ธนาคารเกียรตินาคิน ส่วนที่เหลือลงทุนในตั๋วเงินคลัง ผลตอบแทนประมาณ 1.90% ต่อปี
28 เม.ย. 2558

นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า บริษัทเปิดจำหน่ายรอบใหม่ ( Roll Over )2 กองทุนตราสารหนี้ในประเทศ ได้แก่ กองทุนเปิดกรุงไทยสมาร์ทอินเวส 3 เดือน 2 ( KTSIV3M2 ) เสนอขาย วันที่ 29 เมษายน – 8 พฤษภาคม 2558 อายุ 3 เดือน เน้นลงทุนในตราสารหนี้ภาคเอกชน ประมาณ 70% ของมูลค่าทรัพย์สินสุทธิของกองทุน ซึ่งประกอบด้วย บมจ.เอเซียเสริมกิจ บจ. บีเอสแอล ลีสซิ่ง บมจ.บัตรกรุงไทย บมจ.แสนสิริ บมจ.ราชธานีลิสซิ่ง บมจ.ธนาคารเกียรตินาคิน ส่วนที่เหลือลงทุนในตั๋วเงินคลัง ผลตอบแทนประมาณ 1.90% ต่อปี
นอกจากนี้ ยังอยู่ในระหว่างการเปิดจำหน่าย กองทุนเปิดกรุงไทยประจำ 6 เดือน คุ้มครองเงินต้น 2( KTFIX6M2 ) เสนอขาย ถึงวันที่ 30 เมษายน 2558 อายุ 6 เดือน เน้นลงทุนในพันธบัตรภาครัฐ 81% ของมูลค่าทรัพย์สินสุทธิของกองทุน ส่วนที่เหลือลงทุนในเงินฝาก / บัตรเงินฝากธนาคารทิสโก้ จำกัด (มหาชน) ผลตอบแทนประมาณ 1.45% ต่อปี โดยผลตอบแทนทั้ง2 กองทุน บุคคลธรรมดาไม่เสียภาษี
สำหรับอัตราผลตอบแทนของตราสารหนี้ ระยะสั้น รุ่นอายุ 1 เดือน ถึง 1 ปี อยู่ที่ 1.72-1.73%ต่อปี ส่วนอัตราผลตอบแทนของพันธบัตรธนาคารแห่งประเทศไทย รุ่นอายุ 3 เดือน อยู่ที่ 1.70%ต่อปี ทั้งนี้ คาดว่าคณะกรรมการนโยบายการเงิน (กนง) จะมีมติคงอัตราดอกเบี้ยนโยบายไว้ที่ 1.75% ต่อปี โดยจะมีการประชุมในวันที่ 29 เมษายนนี้ จะส่งผลให้อัตราผลตอบแทนพันธบัตรรัฐบาลระยะสั้นอยู่ในระดับต่ำต่อไป
ส่วนอัตราดอกเบี้ยเงินฝากประจำของธนาคารพาณิชย์ไทยขนาดใหญ่ประเภท 3 เดือนอยู่ระหว่าง 0.90-1.125% สำหรับธนาคารขนาดเล็กอยู่ที่ประมาณ 1.00-2.25% ทั้งนี้ผลตอบแทนของกองทุนเปิดตราสารหนี้ระยะสั้น ที่บริษัทเปิดจำหน่ายในครั้งนี้ ผู้ลงทุนมีโอกาสได้รับผลตอบแทนในอัตราที่สูงกว่าอัตราดอกเบี้ยเฉลี่ยของธนาคารพาณิชย์ขนาดใหญ่ หลังหักภาษี
               